ई-रजिस्ट्री : ई-टोकन का ट्रायल आज
भोपाल|रजिस्ट्री दफ्तर में ई-रजिस्ट्री कराने आने वाले लोगों की सुविधा के लिए सोमवार को ई टोकन का ट्रायल किया जाएगा। इसके लिए सबरजिस्ट्रार कार्यालय में डिस्प्ले बोर्ड लगाए गए हैं। यहां पर पक्षकार को रजिस्ट्री के लिए सर्विस प्रोवाइडर द्वारा दिए गए ई-कोड को दिखाना होगा। इसके बाद यहां पर पंजीयन कार्यालय द्वारा बनाई गई हेल्प डेस्क की कर्मचारी आॅनलाइन ई-टोकन जनरेट करेंगी। आवंटित किए गए टोकन नंबर के साथ सबरजिस्ट्रार नंबर भी डिस्प्ले बोर्ड पर डिस्प्ले होगा। पंजीयन विभाग के अफसरों का कहना है कि अभी ई-टोकन का ट्रायल सोमवार को होगा। अगर सर्वर में दिक्कत नहीं आई तो इसे शनिवार से लागू कर दिया जाएगा।
इसके बाद लागू होने बाद सबरजिस्ट्रार कार्यालय में आने वाली भीड़ कम होगी। साथ ही पक्षकार को रजिस्ट्री के लिए इंतजार नहीं करना होगा।
mag_Deva hin_Deva hin_Deva